Diari Oficial de la Generalitat Valenciana


Sumari del DOGV 6366, del 30-09-2010 (2010/10053)

RESOLUCIÓ de 13 de setembre de 2010, de la Conselleria de Cultura i Esport, per la qual s'accepta la donació de l'epistolari i dels manuscrits de Francisco Almela y Vives, realitzada per María Josefa Almela Peris i Juana Gimeno Lluesma.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6366

Data del DOGV
:   30-09-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/10174


Data del document
:   13-09-2010

Organisme emissor
:   Conselleria de Cultura i Esport

Tipus de document
:   Resolució

RESOLUCIÓ de 13 de setembre de 2010, de la Conselleria de Cultura i Esport, per la qual s'accepta la donació de l'epistolari i dels manuscrits de Francisco Almela y Vives, realitzada per María Josefa Almela Peris i Juana Gimeno Lluesma. [2010/10764]  
María Josefa Almela Peris, filla de Francisco Almela y Vives, i Juana Gimeno Lluesma, filla política de l'esmentat Francisco Almela y Vives, han tingut la generositat d'oferir a la Generalitat, de manera gratuïta, la donació de l'epistolari i d'un lot de manuscrits de Francisco Almela y Vives. La donació que s'ofereix consisteix en quatre caixes de cartes i manuscrits, caixes de monografies i fullets, publicacions periòdiques, retalls de premsa i manuscrits.  
D'acord amb l'informe de la Direcció General del Llibre, Arxius i Biblioteques, l'esmentada donació és de gran interès per a la Generalitat ja que n'incrementa el patrimoni bibliogràfic i documental.  
L'article 43.5 de la Llei 14/2003, de 10 d'abril, de Patrimoni de la Generalitat, estableix que l'acceptació d'herències, llegats i donacions a favor de la Generalitat, quan es referisca a béns mobles que integren el Patrimoni Cultural Valencià, correspon a la conselleria competent en matèria cultural.  
Fent ús de les competències que s'assignen a la Conselleria de Cultura i Esport per mitjà del Decret 119/2007, de 27 de juliol, pel qual s'aprova el Reglament Orgànic i Funcional de la Conselleria de Cultura i Esport, resolc:  
Primer  
Acceptar la donació de María Josefa Almela Peris, filla de Francisco Almela y Vives, i Juana Gimeno Lluesma, filla política de l'esmentat Francisco Almela y Vives, de l'epistolari i d'un lot de manuscrits de Francisco Almela y Vives, les dades de la qual s'adjunten com a document inseparable d'aquesta resolució. El valor de l'esmentada donació es calcula en trenta-cinc mil euros (35.000 euros).  
Segon  
Aquesta resolució produirà efectes des de l'endemà de la notificació al donant, en els termes que preveuen l'article 58 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i l'article 623 del Codi Civil.  
Tercer  
L'acceptació serà comunicada a la Conselleria d'Economia, Hisenda i Ocupació.  
València, 13 de setembre de 2010.- La consellera de Cultura i Esport: Trinidad Miró Mira.